Ioannes Patricius O'Malley

Ioannes Patricius O'Malley OFM (natus Patrick O'Malley die 29 Iunii 1944 Lakewood in oppido Ohii) est Americanus Ecclesiae Catholicae cardinalis et archiepiscopus Bostoniensis. Ad cardinalatum elevatus est anno 2006.

 Vita 
Discipulus Vasingtoniae in Districtu Columbiano fuit in Collegio Capuccinorum et Universitate Catholica Americae, ubi nunc inter inspectores numeratur.

Die 14 Iulii 1965, anno aetatis suae 21, O'Malley votum suscepit ut Franciscanus Ordinis Fratrum Minorum Capuccinorum, sibi nomen Ioannes (Anglice Seán) ut honore Sanctum Ioannem Apostolum augeret imponens. Diaconus breve tempore in Insula Paschali in Oceano Pacifico degit.

O'Malley ab anno 1985 fuit episcopus Sancti Thomae in Insulis Virgineis, ab anno 1992 episcopus Riverormensis in Massachusetta, ab anno 2002 episcopus Litoris Palmensis in Florida, sed anno insequenti et usque hodie archiepiscopus Bostoniensis. Ab anno 2006 est Ecclesiae Catholicae cardinalis presbyter titulo Sanctae Mariae Victoriae. O'Malley conclavi mense Martio 2013 adfuit, quod Georgium Marium Bergoglio papam creavit et etiam papabilis habebatur ut Benedicto Papae XVI succederet, qui se magistratu abdicaverat die 28 Februarii 2013."Conclave to elect new pope set to begin" apud CNN

Die 13 Aprilis 2013 papa Franciscus Ioannem Patricium O'Malley membrum consilii cardinalium fecit. 

Die 22 Martii 2014, papa Franciscus Pontificiam Commissionem pro Tutela Minorum creavit, Cardinalem O'Malley socium Commissionis nominans. Constitutione promulgato, anno proximo eundem socium praesidem Commissionis creavit. 

 Notae 

 Bibliographia 
 Allen, John L., Jr. 2013. "Buzz grows in Rome for Boston's O'Malley." National Catholic Reporter, 19 Febrrarii 2013.

 Nexus externi 




Categoria:Alumni Universitatis Catholicae Americae
Categoria:Cardinales
Categoria:Episcopi Bostonienses
Categoria:Episcopi Litoris Palmensis
Categoria:Episcopi Sancti Thomae in Insulis Virgineis
Categoria:Episcopi Riverormenses
Categoria:Franciscani